
ประกาศองค์การบริหารส่วนตำบลคลองกระบือ
เรื่อง  รับสมัครบุคคลเพื่อการสรรหาและการเลือกสรรเป็นพนักงานจ้าง

.............................................................................

ด้วยองค์การบริหารส่วนตำบลคลองกระบือ  อำเภอปากพนัง  จังหวัดนครศรีธรรมราช               มีความประสงค์จะรับสมัครบุคคลเพื่อการสรรหาและเลือกสรรเป็นพนักงานจ้าง ประเภทพนักงานจ้างตามภารกิจ ประจำปีงบประมาณ พ.ศ. ๒๕๕๙  
อาศัยอำนาจตามความในพระราชบัญญัติระเบียนบริหารบุคคลส่วนท้องถิ่น พ.ศ. ๒๕๔๒  และประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้างหมวด ๔  ข้อ  ๑๘  ข้อ  ๑๙  และข้อ  ๒๐  ลงวันที่  ๒๖  กรกฎาคม  ๒๕๔๗  และแก้ไขเพิ่มเติมจนถึงปัจจุบัน          จึงประกาศรับสมัครบุคคลเพื่อเลือกสรรเป็นพนักงานจ้าง  ประจำปีงบประมาณ  ๒๕๕๙  ในตำแหน่งต่อไปนี้

๑.  ตำแหน่งที่รับสมัคร

- ตำแหน่งผู้ช่วยเจ้าพนักงานธุรการ


จำนวน

๒
อัตรา
๒.  คุณสมบัติทั่วไปและคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหาและการเลือกสรร  


๒.๑ คุณสมบัติทั่วไป  

      ผู้สมัครต้องมีคุณสมบัติทั่วไปและไม่มีลักษณะต้องห้ามตามข้อ   ๔   แห่งประกาศคณะ กรรมการพนักงานส่วนตำบลจังหวัดนครศรีธรรมราช  เรื่อง  กำหนดหลักเกณฑ์เกี่ยวกับพนักงานจ้างขององค์การบริหารส่วนตำบล เมื่อวันที่ ๒๖ กรกฎาคม ๒๕๔๗ ดังนี้  ผู้สมัครสอบต้องมีคุณสมบัติและไม่มีลักษณะต้องห้าม  ดังต่อไปนี้
      (๑)  มีสัญชาติไทย

      (๒)  มีอายุไม่ต่ำกว่า ๑๘ ปี และไม่เกิน ๖๐ ปี (นับถึงวันรับสมัครสอบ)
      (๓)  ไม่เป็นบุคคลล้มละลาย
      (๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถ  หรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล
      (๕)  ไม่เป็นผู้เคยต้องรับโทษจำคุกโดยคำพิพากษาถึงที่สุด  ให้จำคุกเพราะกระทำความผิดทางอาญา   เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
      (๖)  ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ
/หมายเหตุ...
-๒-
หมายเหตุ  ผู้ที่ผ่านการสรรหาและเลือกสรรในวันที่ทำสัญญาจ้าง  จะต้องไม่เป็นผู้ดำรงตำแหน่งทางการเมือง  กรรมการพรรคการเมือง  เจ้าหน้าที่ในพรรคการเมือง  ผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น  ข้าราชการหรือลูกจ้างส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของส่วนราชการส่วนท้องถิ่น


๒.๒  คุณสมบัติเฉพาะตำแหน่ง  

         
       ผู้สมัครต้องมีคุณสมบัติเฉพาะสำหรับตำแหน่ง    ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง  (รายละเอียดตามภาคผนวก  ก  ท้ายประกาศฯ  นี้)

๓.  การรับสมัคร

     ๓.๑  วันเวลาและสถานที่รับสมัคร
 

  ผู้ประสงค์จะสมัครสอบ ขอรับใบสมัครสอบและยื่นใบสมัครสอบด้วยตนเองตั้งแต่วันที่  ๓  – ๑๑  กุมภาพันธ์  ๒๕๕๙  ในวันและเวลาราชการ  ณ  สำนักงานปลัดองค์การบริหารส่วนตำบลคลองกระบือ       อำเภอปากพนัง  จังหวัดนครศรีธรรมราช

     ๓.๒  หลักฐานที่ต้องยื่นพร้อมใบสมัคร
ผู้สมัครจะต้องยื่นใบสมัครด้วยตนเอง  โดยกรอกรายละเอียดในใบสมัครให้ถูกต้องและครบถ้วน  พร้อมทั้งนำเอกสารฉบับจริง  และสำเนารับรองความถูกต้อง  ดังนี้
(๑)  สำเนาวุฒิการศึกษาและพร้อมรับรองสำเนา


      จำนวน  ๒  ฉบับ
      (กรณีคุณสมบัติเฉพาะตำแหน่งระบุ)

(๒)  รูปถ่ายหน้าตรง ไม่สวมหมวกและไม่ใส่แว่นตาดำ ขนาด ๑ นิ้ว         จำนวน  ๓  รูป
 
     ถ่ายมาแล้วไม่เกิน ๑ ปี




 

(๓)  สำเนาทะเบียนบ้านพร้อมรับรองสำเนา


                จำนวน  ๒  ฉบับ

(๔  สำเนาบัตรประจำตัวประชาชนพร้อมรับรองสำเนา

      จำนวน  ๒  ฉบับ
(๕)  ใบรับรองแพทย์  แสดงว่าไม่เป็นโรคที่ต้องห้าม ซึ่งออกไม่เกิน ๑ เดือน
      จำนวน  ๑  ฉบับ
     นับแต่วันตรวจร่างกาย


(๖)  สำเนาเอกสารอื่นๆ  เช่น  ทะเบียนสมรส  ใบเปลี่ยนชื่อ -สกุล (ถ้ามี)
จำนวน  ๑  ฉบับ

หากตรวจสอบภายหลังว่า  ผู้สมัครให้ข้อมูลที่เป็นเท็จ  หรือมีคุณสมบัติไม่ครบถ้วนตามที่กำหนดจะถือว่าเป็นผู้ขาดคุณสมบัติในการสมัครและไม่มีสิทธิ์ในการจ้างเป็นพนักงานจ้าง

     ๓.๓  ค่าธรรมเนียมการสมัคร


 ผู้สมัครสอบจะต้องเสียค่าธรรมเนียมในการสมัครสอบตำแหน่งละ ๑๐๐  บาท เงินค่าธรรมเนียมสมัครสอบจะไม่คืนให้เมื่อประกาศรายชื่อว่าเป็นผู้มีสิทธิ์เข้าสอบแล้ว
/ ๓.๔ เงื่อนไข...
-๓-

     ๓.๔  เงื่อนไขในการสมัคร


  ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งตรงตามประกาศรับสมัครจริง  และจะต้องกรอกรายละเอียดต่าง ๆ ในใบสมัคร  พร้อมทั้งยื่นหลักฐานในการสมัครให้ถูกต้องครบถ้วน  ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ   หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว  หากตรวจสอบพบเมื่อใด  ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น

๔.  การประกาศรายชื่อผู้มีสิทธิรับการประเมินสมรรถนะ และกำหนดวัน เวลา สถานที่ในการประเมินสมรรถนะ

     องค์การบริหารส่วนตำบลคลองกระบือ  จะประกาศรายชื่อผู้มีสิทธิรับการประเมินสมรรถนะ  และสถานที่สอบประเมินสมรรถนะ   ณ  องค์การบริหารส่วนตำบลคลองกระบือ   อำเภอปากพนัง   จังหวัดนครศรีธรรมราช  ในวันที่  ๑๒  กุมภาพันธ์  ๒๕๕๙ และกำหนดวัน เวลา สถานที่ในการประเมินสมรรถนะ(รายละเอียดตามภาคผนวก  ข  ท้ายประกาศฯ  นี้) 
๕.  หลักเกณฑ์และวิธีการเลือกสรร

     ผู้สมัครต้องได้รับการประเมินสมรรถนะตามหลักเกณฑ์การประเมิน  ตามรายละเอียดเกี่ยวกับการรับสมัครแนบท้ายประกาศนี้  (รายละเอียดตามภาคผนวก  ค  ท้ายประกาศฯ  นี้)

๖.  หลักเกณฑ์การตัดสิน  
    
     ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ   ๖๐  โดยเรียงลำดับจากผู้ที่ได้คะแนนรวมสูงสุดตามลำดับ ในกรณีผู้สอบได้คะแนนเท่ากันพิจารณาให้ผู้ที่มีคะแนนสัมภาษณ์มากกว่าอยู่ในลำดับที่สูงกว่า ถ้าได้คะแนนสัมภาษณ์เท่ากันให้ผู้ได้คะแนนภาคความรู้ความสามารถที่ใช้เฉพาะตำแหน่งเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีกก็ให้ผู้รับหมายเลขประจำตัวสอบก่อนเป็นผู้อยู่ในลำดับที่สูงกว่า  โดยการดำเนินการจัดจ้างจะเป็นไปตามลำดับคะแนนที่สอบได้
๗.  การประกาศรายชื่อและการขึ้นบัญชีรายชื่อผู้ผ่านการเลือกสรร 
     องค์การบริหารส่วนตำบลคลองกระบือ  จะประกาศรายชื่อผู้ผ่านการเลือกสรรตามลำดับคะแนนที่สอบได้  ในวันที่  ๑๗  กุมภาพันธ์  ๒๕๕๙  ณ  องค์การบริหารส่วนตำบลคลองกระบือ  โดยบัญชีรายชื่อดังกล่าวเป็นอันยกเลิกหรือหรือสิ้นสุดผลไปเมื่อเลือกสรรครบกำหนด  ๑  ปี  นับวันขึ้นบัญชี  หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี    
     ผู้ผ่านการเลือกสรรและได้ขึ้นบัญชี  ถ้ามีกรณีอย่างใดอย่างหนึ่ง  ดังต่อไปนี้ให้เป็นอันยกเลิกการขึ้นบัญชีผู้ผ่านการเลือกสรร
     (๑)  ผู้นั้นได้ขอสละสิทธิ์
     (๒)  ผู้นั้นไม่มารายงานตัวตามกำหนด
     (๓)  ผู้นั้นมีเหตุไม่อาจเข้าปฏิบัติหน้าที่ได้ตามกำหนด
/๘ การบรรจุ...
-๔-
๘. การบรรจุและแต่งตั้ง
๘.๑ องค์การบริหารส่วนตำบลคลองกระบือ จะบรรจุและแต่งตั้งผู้สอบคัดเลือกได้ตามลำดับที่ที่ได้ประกาศขึ้นบัญชีไว้
๘.๒ ในกรณีที่ตรวจพบว่ามีการทุจริตหรือส่อไปในทางทุจริต  อันอาจทำให้เกิดความไม่เป็นธรรมในระหว่างดำเนินการสอบคัดเลือก ผู้ดำเนินการสอบคัดเลือกอาจใช้ดุลยพินิจตัดสิทธิผู้สมัครสอบคัดเลือกนั้นได้ หรือยกเลิกการขึ้นบัญชีผู้สอบคัดเลือกได้แล้วแต่กรณี และผู้ที่ทุจริตในการสอบครั้งนั้นไม่มีสิทธิสอบคัดเลือกอีกนเดือนละ ๖,๐๕๐ บาท

































จึงประกาศมาให้ทราบโดยทั่วกัน

ประกาศ  ณ  วันที่  ๒๖   เดือน มกราคม  พ.ศ. ๒๕๕๙

(นายสนชัย  สังขศรี)
นายกองค์การบริหารส่วนตำบลคลองกระบือ                  

ผนวก  ก
แนบท้ายประกาศฯ  ลงวันที่  ๒๖  มกราคม  ๒๕๕๙-
รายละเอียดการรับสมัครบุคคลเพื่อการสรรหาและการเลือกสรรเป็นพนักงานจ้าง

.....................................................
พนักงานจ้างตามภารกิจ
๑.  ตำแหน่ง  ผู้ช่วยเจ้าพนักงานธุรการ

จำนวน  ๒  อัตรา
    
หน้าที่และความรับผิดชอบหลัก
เป็นผู้ช่วยปฏิบัติงานในฐานะผู้ปฏิบัติงานระดับต้นซึ่งไม่จำเป็นต้องใช้ผู้สำเร็จการศึกษาระดับปริญญา ปฏิบัติงานด้านธุรการ สารบรรณ บันทึกข้อมูล หรือบริหารทั่วไป ตามแนวทาง แบบอย่าง ขั้นตอน และวิธีการที่ชัดเจน ภายใต้กำกับ แนะนำ ตรวจสอบ และปฏิบัติงานอื่นตามที่ได้รับมอบหมาย
โดยมีลักษณะงานที่ปฏิบัติในด้านต่างๆดังนี้
1.  ด้านการปฏิบัติการ
๑.๑ ปฏิบัติงานธุรการ งานสารบรรณ งานบริหารทั่วไป ได้แก่ การรับ –ส่งหนังสือ การ
ลงทะเบียน รับหนังสือ การร่างโต้ตอบหนังสือราชการ การบันทึกข้อมูล การจัดทำฎีกาเบิกจ่ายเงิน และการพิมพ์เอกสาร จดหมาย และหนังสือราชการต่างๆ การเตรียมการประชุม เป็นต้น เพื่อสนับสนุนให้งานต่างๆ ดำเนินไปด้วยความสะดวกเรียบร้อยตรงตามเป้าหมายมีหลักฐานตรวจสอบได้

    
๑.๒ จัดเก็บเอกสาร หนังสือราชการ หลักฐานหนังสือ ตามระเบียบวิธีปฏิบัติ เพื่อสะดวกต่อการค้นหา และเป็นหลักฐานทางราชการ

    
๑.๓ รวบรวมข้อมูล จัดเก็บข้อมูลสถิติ เช่น สมุดลงเวลาปฏิบัติราชการ รายชื่อพนักงาน ข้อมูลจำนวนบุคลากร เอกสารอื่นๆ ที่เป็นหลักฐานตามระเบียบวิธีการปฏิบัติเพื่อสะดวกต่อการค้นหาสำหรับใช้เป็นหลักฐานตรวจสอบได้

   
๑.๔ ตรวจสอบ และสอบทานความถูกต้องของเอกสาร หนังสือ และจดหมายต่างๆที่เกี่ยวข้องกับการดำเนินงาน เพื่อให้แน่ใจว่าเอกสารทั้งหมดมีความถูกต้อง ครบถ้วน และปราศจากข้อผดพลาด

   
๑.๕ จัดทำและแจกจ่าย ข้อมูล เอกสาร หลักฐาน หนังสือเวียน หรือระเบียบวิธีปฏิบัติเพื่อแจ้งให้หน่วยงานต่างๆ ที่เกี่ยวข้องรับทราบ หรือดำเนินการต่างๆต่อไป 

   
๑.๖ ดำเนินการเกี่ยวกับพัสดุ ครุภัณฑ์ยานพาหนะ และอาคารสถานที่ของหน่วยงาน เช่น การจัดเก็บรักษา การเบิกจ่ายพัสดุครุภัณฑ์ การจัดทะเบียนพัสดุครุภัณฑ์ การดูแลรักษายานพาหนะและสถานที่ เพื่อให้การดำเนินงานด้านพัสดุครุภัณฑ์ ยานพาหนะ และอาคารสถานที่เป็นไปอย่างถูกต้อง และมีความพร้อมใช้งานอยู่เสมอ

  
๑.๗ การรวบรวมรายงานผลการปฏิบัติงาน เช่น เอกสารตรวจรับรองมาตรฐาน(ธรรมาภิบาล) และเอกสารที่เกี่ยวข้องกับการตรวจ เพื่อนำไปใช้ปรับปรุงการปฏิบัติงาน
-๒-


 
 ๑.๘ จัดเตรียมการประชุม บันทึกการประชุม และจัดทำรายงานการประชุมเพื่อให้การประชุมเป็นไปด้วยความเรียบร้อย และมีหลักฐานในการประชุม

  
๑.๙ จัดเตรียม และดำเนินการผลิตเอกสารต่างๆ ที่เกี่ยวข้องกับการประชุม การฝึกอบรมสัมมนา นิทรรศการ และโครงการต่างๆ เพื่อให้เอกสารที่ถูกต้อง ครบถ้วน และพร้อมใช้ในการดำเนินงานต่างๆอย่างมีประสิทธิภาพ และตรงต่อเวลา

  
๑.๑๐ ปฏิบัติงานศูนย์ข้อมูลข่าวสาร เช่น จัดเตรียมเอกสารเปิดเผย ตาม พ.ร.บ.ข้อมูลข่าวสาร เพื่อให้ผู้ที่ต้องการข้อมูลข่าวสารรับทราบข้อมูลข่าวสาร

 
๑.๑๑ อำนวยความสะดวก ติดต่อ และประสานงานกับทุกส่วนงานของหน่วยงานในเรื่องการประชุม และการดำเนินงานต่างๆตามที่ได้รับมอบหมาย เพื่อให้การปฏิบัติงานเป็นไปตามกำหนดเวลา และบรรลุวัตถุประสงค์

  
๑.๑๒ ศึกษา และติดตามเทคโนโลยีองค์ความรู้ใหม่ๆ กฎหมาย และระเบียบต่างๆที่เกี่ยวข้องกับงานสารบรรณ งานธุรการ งานบริหารทั่วไป งานการบริหารงานบุคคล งานพัสดุครุภัณฑ์ งานงบประมาณ งานประชาสัมพันธ์ และงานประชุม เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด

๒. ด้านการบริการ


๒.๑ ให้คำปรึกษาและแนะนำในเบื้องต้นแก่บุคลากร ประชาชน ผู้มาติดต่อ และหน่วยงานต่างๆที่เกี่ยวข้อง เพื่อให้มีความรู้ความเข้าใจที่ถูกต้อง และสามารถนำไปปฏิบัติได้อย่างถูกต้อง


๒.๒ ติดต่อประสานงานกับบุคคลภายในหน่วยงานเดียวกันหรือหน่วยงานที่เกี่ยวข้องเพื่อให้การปฏิบัติงานเป็นไปด้วยความราบรื่น


๒.๓ ให้บริการข้อมูลแก่ผู้มาติดต่อราชการ เพื่อให้ได้รับข้อมูลที่จะนำไปใช้ประโยชน์ได้ต่อไป


๒.๔ ผลิตเอกสารต่างๆ เพื่อสนับสนุนการปฏิบัติงานตามภารกิจของหน่วยงาน และปฏิบัติหน้าที่อื่นที่เกี่ยวข้องตามที่ได้รับมอบหมาย
         
คุณสมบัติเฉพาะสำหรับตำแหน่ง

มีคุณวุฒิอย่างใดอย่างหนึ่งดังต่อไปนี้
          ๑.ได้รับประกาศนียบัตรวิชาชีพ หรือคุณวุฒิอย่างอื่นที่เทียบได้ในระดับเดียวกัน ทุกสาขาวิชาที่ ก.จ.,ก.ท. หรือ ก.อบต. รับรอง  ซึ่งศึกษาวิชาการคอมพิวเตอร์มาไม่น้อยกว่า ๖ หน่วยกิต หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐ สถาบันการศึกษาของรัฐหรือเอกชนที่ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า ๑๒ ชั่วโมง

๒.ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกันทุกสาขาวิชาที่ ก.จ.,ก.ท. หรือ ก.อบต. รับรอง  ซึ่งศึกษาวิชาการคอมพิวเตอร์มาไม่น้อยกว่า ๖ หน่วยกิต หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐ สถาบันการศึกษาของรัฐหรือเอกชนที่ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า ๑๒ ชั่วโมง
-๓-


๓. ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้ทุกสาขาวิชาที่ ก.จ., ก.ท. หรือ ก.อบต. รับรอง ซึ่งศึกษาวิชาการคอมพิวเตอร์มาไม่น้อยกว่า ๖ หน่วยกิต หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐ สถาบันการศึกษาของรัฐหรือเอกชนที่ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า ๑๒ ชั่วโมง
         
อัตราค่าตอบแทนที่จะได้รับ

ได้รับค่าตอบแทนเดือนละ  ๙,๔๐๐ บาท (คุณวุฒิ ปวช.)
ระยะเวลาการจ้าง

ทำสัญญาจ้างได้ไม่เกินคราวละ     ๔   ปี
หมายเหตุ  องค์การบริหารส่วนตำบลคลองกระบือจะสั่งจ้างผู้ผ่านการเลือกสรร ในตำแหน่งผู้ช่วย      
เจ้าพนักงานธุรการ ในอัตราค่าตอบแทนสำหรับผู้มีคุณวุฒิ ปวช. เท่านั้น แม้ว่าผู้ผ่านการเลือกสรรจะใช้คุณวุฒิที่สูงกว่าในการสมัครสอบ
ภาคผนวก  ข
แนบท้ายประกาศฯ  ลงวันที่  ๒๖  มกราคม  ๒๕๕๙
กำหนดการรับสมัครบุคคลเพื่อการสรรหาและเลือกสรรเป็นพนักงานจ้าง
องค์การบริหารส่วนตำบลคลองกระบือ อำเภอปากพนัง จังหวัดนครศรีธรรมราช
	วัน/เวลา
	กำหนดการ
	หมายเหตุ

	๒๖  มกราคม  ๒๕๕๙
	ประกาศรับสมัครสอบ
	ณ ที่ทำการองค์การบริหารส่วนตำบลคลองกระบือ

	๓ – ๑๑ กุมภาพันธ์ ๒๕๕๙
	รับสมัครสอบ
	

	๑๒  กุมภาพันธ์ ๒๕๕๙
	ประกาศรายชื่อผู้มีสิทธิ์สอบ
	

	๑๖  กุมภาพันธ์ ๒๕๕๙
  -เวลา (๐๙.๐๐.-๑๐.๐๐ น.)

  -เวลา (๑๐.๐๐-๑๐.๕๐ น.)
  -เวลา (๑๑.๓๐-๑๒.๐๐ น.)

  -เวลา ๑๓.๓๐ เป็นต้นไป


	-สอบภาคความรู้ความสามารถทั่วไป (สอบข้อเขียน)
-สอบภาคความรู้ความสามารถเฉพาะตำแหน่ง (สอบข้อเขียน)
-สอบภาคความรู้ความสามารถเฉพาะตำแหน่ง (สอบปฏิบัติ))
-ภาคความเหมาะสมกับตำแหน่ง(สอบสัมภาษณ์)
	

	๑๗  กุมภาพันธ์  ๒๕๕๙
	ประกาศรายชื่อผู้ผ่านการเลือกสรร
	


.
ภาคผนวก ค
แนบท้ายประกาศฯ  ลงวันที่  ๒๖  มกราคม  ๒๕๕๙
หลักเกณฑ์และวิธีการเลือกสรร
รายละเอียดวิชาที่จะดำเนินการประเมินสมรรถนะพนักงานจ้าง
องค์การบริหารส่วนตำบลคลองกระบือ  อำเภอปากพนัง  จังหวัดนครศรีธรรมราช
 ...................................................................................
ผู้สมัครจะต้องได้รับการประเมินสมรรถนะตามหลักเกณฑ์  ดังนี้
	สมรรถนะ
	คะแนนเต็ม
	วิธีการประเมิน

	ตำแหน่ง ผู้ช่วยเจ้าพนักงานธุรการ
    ๑. ภาควิชาความรู้ความสามารถทั่วไป
-พระราชบัญญัติสภาตำบลและองค์การบริหารส่วนตำบลพ.ศ.๒๕๓๗ และที่แก้ไขเพิ่มเติม ถึงฉบับที่ ๖ พ.ศ. ๒๕๕๒
-ประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ และที่แก้ไขเพิ่มเติม
-ข้อมูลองค์การบริหารส่วนตำบลคลองกระบือ
-ความรู้เกี่ยวกับเหตุการณ์ปัจจุบันในด้านการเมือง เศรษฐกิจ สังคม 
-ความรู้เกี่ยวกับประชาคมอาเซียน  
-การศึกษา วิเคราะห์ และสรุปเหตุผลตามหลักวิชาการวัดผล
-ความสามารถในการใช้ภาษา สรุปความและหรือตีความจากข้อความสั้นๆหรือบทความ และให้พิจารณาเลือกใช้ภาษาในรูปแบบต่างๆจากคำหรือกลุ่มคำประโยคหรือข้อความสั้นๆ
	๕๐

	สอบข้อเขียน


	2. ภาคความรู้ความสามารถเฉพาะสำหรับตำแหน่ง 
-ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ และที่แก้ไขเพิ่มเติม (ฉบับที่ ๒) พ.ศ. ๒๕๔๘
-พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖
-พระราชบัญญัติข้อมูลข่าวสารของทางราชการ พ.ศ.๒๕๔๐
-พระราชบัญญัติระเบียบการบริหารราชการแผ่นดิน พ.ศ.๒๕๓๔ แก้ไขเพิ่มเติมถึง (ฉบับที่๘) พ.ศ.๒๕๕๓
-ระเบียบกระทรวงมหาดไทยว่าด้วยการพัสดุขององค์การบริหารส่วนท้องถิ่น พ.ศ.๒๕๓๕ และที่แก้ไขเพิ่มเติมถึง ฉบับที่ ๙ พ.ศ. ๒๕๕๓
	      ๓๐
	สอบข้อเขียน



-๒-
	สมรรถนะ
	คะแนนเต็ม
	วิธีการประเมิน

	         ภาคความรู้ความสามารถเฉพาะสำหรับตำแหน่ง (ต่อ)
    -ทดสอบการปฏิบัติงานด้วยคอมพิวเตอร์
	๒๐
	สอบปฏิบัติ

	๓.  ภาค  ค  ภาคความเหมาะสมกับตำแหน่ง  
    ทดสอบความเหมาะสมโดยวิธีการประเมินความเหมาะสมกับตำแหน่งหน้าที่จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบ และจากการสัมภาษณ์เพื่อพิจารณาความเหมาะสมในด้านต่างๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงที วาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพ
	๕๐
	สอบสัมภาษณ์


